මළ සිරුර තිබූ කාමරයේ දී හමු වූ ලේ තැවරුණු මන්නා පිහිය ඊට හොඳම සාක්ෂිය විය. කුමන හේතුවක් මත කවුරු විසින් මේ ඝාතනය කළා ද යන්න පොලිසියට විසඳා ගතයුතු කරුණු කාරණා විය. ඒ නිසා එය ලොකු අබිරහසක් බවට පොලිසියට ඒත්තු ගියේය. බට් සබීර් නැමැත්තාගේ සහෝදරයෙක් පදිංචිව සිටින්නේ ජර්මනියේය. ඔහු සුල්පිකාර් හමායම් බට්ය. තම සහෝදරයා ශ්‍රී ලංකාවේ දී ඝාතනය කර ඇති බව දැනගත් ඔහු ජර්මනියේ සිට දුරකථනයෙන් මීගමුව මූලස්ථාන පොලිසියට කතා කර මේ ඝාතනය ගැන පරීක්ෂණ මෙහෙයවන පොලිස් පරීක්ෂක ජයනාත් මහතා සම්බන්ධ කරගෙන ඇත. මගේ සහෝදරයා පකිස්ථානයේ ජෙකී බුරා නගරයේ කේබල් රූපවාහිනි සේවාවක් කරගෙන ගියා. ඒ ඉදිරිපිටම තවත් කෙනෙක් ද කේබල් රූපවාහිනි සේවාවක් ආරම්භ කර තිබුණා. මගේ සහෝදරයාගේ කේබල් රූපවාහිනි සේවාව නතර කරන්න කියා එම තැනැත්තා තර්ජනය කර තිබුණා. එම සේවාව වසා නොදැමුවොත් සහෝදරයා මරා දමන බවට ද ඔහු තර්ජනය කර තිබුණා. ඒ බව මගේ සහෝදරයා මට ජර්මනියට කතා කර කිව්වා යැයි සුල්පිකාර් පොලිස් පරීක්ෂකවරයාට කියා තිබේ.
බට් සබීර් ගේ සහෝදරයා පදිංචිව සිටින්නේ කොහිද?
ජර්මනියේය